
ΘΕΜΑΤΙΚΗ ΕΝΟΤΗΤΑ: ΟΙ ΑΝΗΣΥΧΙΕΣ ΤΩΝ ΝΕΩΝ

Α. Μη λογοτεχνικό κείμενο
Η ΔΥΠΑ στηρίζει την εργασιακή ένταξη των ΑμεΑ στην πράξη, για μια αγορά εργασίας χωρίς αποκλεισμούς
Το ακόλουθο διασκευασμένο άρθρο της συντακτικής ομάδας ertnews.gr και του Σπύρου Πρωτοψάλτη, διοικητή της Δημόσιας Υπηρεσίας Απασχόλησης (ΔΥΠΑ), δημοσιεύτηκε στις 03/12/2022 στον ενημερωτικό ιστότοπο https://www.ertnews.gr/. Προσπελάστηκε στις 20/04/2023 https://www.ertnews.gr/eidiseis/ellada/kinonia/sp-protopsaltis-i-dypa-stirizei-tin-ergasiaki-entaxi-ton-amea-stin-praxi-gia-mia-agora-ergasias-choris-apokleismoys/

Η 3η Δεκεμβρίου καθιερώθηκε από τον Οργανισμό Ηνωμένων Εθνών ως Παγκόσμια Ημέρα Ατόμων με Αναπηρία (ΑμεΑ). Στη συνέχεια, η Γενική Συνέλευση των Ηνωμένων Εθνών ψήφισε τη Σύμβαση για τα δικαιώματα των ΑμεΑ το 2006, με σκοπό να φανεί η σημασία της ίσης πρόσβασης όλων στην εργασία, στην εκπαίδευση και στην κοινωνική και οικονομική ζωή.
[image: Σπ. Πρωτοψάλτης: Η ΔΥΠΑ στηρίζει την εργασιακή ένταξη των ΑμεΑ στην πράξη, για μια αγορά εργασίας χωρίς αποκλεισμούς]Η Δημόσια Υπηρεσία Απασχόλησης (ΔΥΠΑ) στηρίζει τα ΑμεΑ στη χώρα μας και παίρνει μέτρα για την ουσιαστική και αποτελεσματική στήριξή τους. Σχεδόν 26.000 ΑμεΑ είναι εγγεγραμμένα στα μητρώα της ΔΥΠΑ, η οποία τους προστατεύει από τις συνέπειες της ανεργίας. Περίπου 9.000 ΑμεΑ πήραν επιταγές κοινωνικού τουρισμού τα τελευταία δύο χρόνια και, για πρώτη φορά, είχαν δωρεάν ακτοπλοϊκά εισιτήρια, ενώ 600 παιδιά με αναπηρία πήγαν κατασκήνωση το περασμένο καλοκαίρι, μέσω της ΔΥΠΑ.
Αλλά ακόμα μεγαλύτερη σημασία έχουν οι δύο δομές εκπαίδευσης και κατάρτισης που λειτουργεί η ΔΥΠΑ, τη Σχολή Ατόμων με Αναπηρία Αθηνών και το Εκπαιδευτικό Κέντρο Επαγγελματικής Κατάρτισης (ΕΚΕΚ) Εφήβων και Νέων με αναπηρία στη Θεσσαλονίκη. Οι μαθητευόμενοι παρακολουθούν μαθήματα επαγγελματικής κατάρτισης, με ψυχοκοινωνική και συμβουλευτική υποστήριξη από εξειδικευμένο επιστημονικό προσωπικό.
Στα προγράμματα της Σχολής στην Αθήνα προσφέρονται ειδικότητες, όπως πηλοπλαστική-κεραμική, που υλοποιείται στο ειδικό εργαστήριο του Φάρου Τυφλών, ξυλουργική-έπιπλα κουζίνας, δερμάτινων τσαντών και εικόνων αγιογραφίας. Για αποφοίτους Λυκείου προσφέρονται οι ειδικότητες σχεδιασμού και κατασκευής ιστοσελίδων, υπαλλήλου μηχανογραφημένου λογιστηρίου και διοικητικό και οικονομικό στέλεχος.
Στο ΕΚΕΚ Θεσσαλονίκης λειτουργούν τμήματα με ειδικότητες γεωτεχνικού, κοπτικής-ραπτικής, ταπητουργίας-υφαντικής, ξυλουργικής και πληροφορικής, καθώς και τμήματα με μαθήματα γενικής παιδείας και κοινωνικών δεξιοτήτων.
Πληροφορίες: https://prosvasis.dypa.gov.gr/idikes-koinonikes-omades

Α3. Πιστεύεις ότι ο τομέας στον οποίο έχεις γραφτεί στο σχολείο θα σε βοηθήσει να βρεις μια θέση εργασίας; Ποια ειδικότητα πιστεύεις ότι θα σου ταίριαζε; Να γράψεις τις σκέψεις σου σε άρθρο για την εφημερίδα του σχολείου σου. (200 λέξεις).

Β. Λογοτεχνικό κείμενο
ΑΓΓΕΛΟΣ ΔΟΞΑΣ (1900 - 1985)
Εστιάδες
Το ακόλουθο απόσπασμα ανθολογείται στην πρώτη έκδοση των διηγημάτων «Μετά τα μεσάνυχτα» (1947, Εκδόσεις Κορυδαλλού).

[bookmark: _GoBack][…] Ζούσε με τη μητέρα του που είχε μια καλή σύνταξη από τον μακαρίτη τον πατέρα του κι ένα εισοδηματάκι[footnoteRef:1] από κάποιο μικρό χτήμα. Η μητέρα του τον καμάρωνε […]. Έβλεπε κι εκείνη διαρκώς ψηλά, είταν ακατάδεχτη κι ονειρευότανε για το γιο της μεγάλα αξιώματα και μεγάλη προίκα. [1:  εισόδημα = χρήματα που αποκτά κάποιος όταν δουλεύει ή εκμεταλλεύεται μια περιουσία] 

[image: https://traitsdejustice.bpi.fr/images/moyen/BP14.jpg]Είταν εικοσιοχτώ χρονών όταν γύρισε από το Παρίσι. Είχε βέβαια απόλυτη ανάγκη να ριχτεί στη βιοπάλη[footnoteRef:2], να εργαστεί για να βγάλει το ψωμί του. Κι είχε κάθε διάθεση για εργασία. Όμως δε θέλησε, δεν του πήγαινε ν’ αρχίσει έτσι την καριέρα του. Παράσταινε[footnoteRef:3] το δικηγόρο […]. Έλεγε πως αδιαφορεί για το επάγγελμα και τον ενδιαφέρει η επιστήμη, […], καλλιεργούσε γνωριμίες και σχέσεις, τριγύριζε γύρω σε […], βιομηχάνους, πολιτικούς και προσπαθούσε με κάθε τρόπο να τον προσέξουν, να τον ακούσουν, να τον συζητήσουν. Όλα αυτά, εννοείται, πως έφερναν […] ένα αδιέξοδο στα οικονομικά του. Η εμφάνιση απαιτούσε έξοδα, το εισόδημά του είταν περιορισμένο και στο σπίτι του με τη μητέρα του περνούσαν πολύ στενοχωρημένα[footnoteRef:4]. Ευτυχώς που αυτή δεν παραπονιόταν, μα σύμφωνη με το γιο της, περισσότερο την ένοιαζε, όταν της έλεγε, […] πως εγνώρισε ένα μεγάλο πρόσωπο ή πως είταν καλεσμένος σε κάποια δεξίωση παρά, το πως είχαν τρεις μέρες να φάνε μαγειρευτό φαΐ. […]. [2:  βιοπάλη = η εργασία, ο μόχθος, ο αγώνας των φτωχών εργαζομένων για την επιβίωσή τους]  [3:  παριστάνω = προσπαθώ να φανώ κάτι διαφορετικό απ’ ό,τι είμαι]  [4:  περνώ στενοχωρημένα = δεν έχω οικονομική άνεση, δυσκολεύομαι οικονομικά] 

Ύστερα από ένα σωρό […] υποσχέσεις κι ένα σωρό απογοητεύσεις, ο Ματρόζος κατόρθωσε να πιαστεί[footnoteRef:5]. […] και βελτίωσε τα οικονομικά του ώστε, πέντε-έξι χρόνια μετά τον ερχομό του από το Παρίσι, να μπορέσει ν’ ανοίξει ένα γραφείο σε μέγαρο κεντρικό […]. [5:  πιάνομαι = αποκτώ οικονομική δύναμη, ανεβαίνω οικονομικά, κοινωνικά ή καλλιτεχνικά, πετυχαίνω] 


Β3. Να επιλέξεις ένα από τα δύο ακόλουθα θέματα και να γράψεις ένα κείμενο έως 150 λέξεις.
1. Ο νεαρός δικηγόρος του κειμένου δεν άνοιξε δικηγορικό γραφείο αμέσως μετά τις σπουδές του στο Παρίσι, αλλά περίμενε για κάποια χρόνια. Τι έκανε στο διάστημα αυτό; Ήταν σημαντικό που περίμενε, τελικά;
ή
2. Αν ήσουν εσύ ο/η συγγραφέας, πώς θα συνέχιζες την ιστορία του νεαρού δικηγόρου;
Μονάδες 25
image1.jpeg




image2.jpeg




